Veitingastaðir sem reiða sig á erlenda ferðamenn og hópferðafyrirtæki koma verst út úr faraldrinum á meðan bílaleigur standa betur. Þetta segir í nýrri skýrslu um stöðu ferðaþjónustu.
Gangi spá um fjölda ferðamanna og þróun reksturs og efnahags eftir muni fjármyndun greinarinnar ekki ráða við skuldasöfnun eftir faraldurinn. Í nýrri skýrslu Ferðamálastofu segir að ef grípa ætti til sértækra stuðningsaðgerða ætti tilgangurinn að vera að vernda áframhaldandi rekstur lífvænlegra fyrirtækja og tryggja að fjárfesting ríkisins, sem falist hafi í þeim stuðningsaðgerðum sem ráðist hefur verið í, skili sér til baka með öflugri viðspyrnu. Skarphéðinn Berg Steinarsson er ferðamálastjóri.
"Þegar markaðstæki og hönnun er til staðar og ferðamenn fara að koma í einhverjum mæli þarf ferðaþjónustan að vera viðbúin því að taka aftur við þeim. Eins og við höfum farið yfir eru skuldir ferðaþjónustunnar ósjálfbærar og rekstrarumhverfið heldur að versna.
Nú þegar hafi hið opinbera lagt mikið til greinarinnar með ýmsum stuðningsúrræðum en bankarnir þyrftu að leiða þessa vinnu. Í skýrslunni kemur fram að verði ekki gripið til sértækra úrræða muni markaðurinn leysa úr vandanum með þeim aðferðum sem hann hefur, þ.e. skuldbreytingum, frjálsum nauðasamningum og gjaldþrotum.
Staðan er þó misjöfn eftir greinum ferðaþjónustunnar og fyrirtækjum.

Veitingastaðir sem reiða sig á erlenda ferðamenn og hópferðafyrirtæki koma verst út úr faraldrinum á meðan bílaleigur standa betur. Þetta segir í nýrri skýrslu um stöðu ferðaþjónustu. 